9.การจัดการ

9.1 โครงสร้างการจัดการ ณ วันที่ 31 ธันวาคม 2543

  โครงสร้างการจัดการของบริษัทฯ ประกอบด้วยคณะกรรมการ คณะกรรมการบริหาร
  คณะกรรมการตรวจสอบ และคณะผู้บริหารของบริษัทฯ
  ซึ่งมีขอบเขตอำนาจหน้าที่และรายชื่อของคณะกรรมการและคณะผู้บริหารแต่ละชุดตามรายละเอียดดังนี้

9.1.1 คณะกรรมการ

  ตามข้อบังคับบริษัทฯ กรรมการมีอำนาจหน้าที่ตัดสินใจ และดูแลการดำเนินงานของบริษัทฯ
  กำหนดนโยบาย เป้าหมายในการดำเนินงาน และงบประมาณประจำปีของบริษัทฯ
  รวมทั้งมีอำนาจหน้าที่ดำเนินการภายในขอบเขตของกฎหมาย วัตถุประสงค์และข้อบังคับของบริษัทฯ
  และตามมติที่ประชุมของผู้ถือหุ้น

รายชื่อคณะกรรมการของบริษัทฯ

1. นายมงคล สิมะโรจน์ ประธานกรรมการ

2. พ.ต.อ.(พิเศษ) อำพล สุนทรเวช ที่ปรึกษาคณะกรรมการ

3. นายชัยธวัช สาระคุณ กรรมการ

4. นายธวัชชัย สิมะโรจน์ กรรมการ

5. เรือตรีพยุง บุญศิริ กรรมการ

6. นายสมเกียรติ อภิรูปากร กรรมการ

7. นายณรงค์ จุลชาต กรรมการ

8. พ.ต.อ.นพ.ทรงชัย สิมะโรจน์ กรรมการ

9. คุณหญิงเสริมศรี บุนนาค กรรมการ

10.นายเจียม สุคัมภีรานนท์ * กรรมการ

11.นายภิมุข สิมะโรจน์ กรรมการ

12.นายนพดล อัตวาวุฒิชัย กรรมการผู้จัดการใหญ่

13.นายสิทธิพันธ ศรีเพ็ญ กรรมการอิสระ

14.นายโยธิน อารี กรรมการอิสระ

* หมายเหตุ นายเจียม สุคัมภีรานนท์ กรรมการของบริษัทฯ ได้เสียชีวิตเมื่อวันที่ 19 กุมภาพันธ์
2544

9.1.2 คณะกรรมการบริหาร

คณะกรรมการบริหารได้รับการแต่งตั้งโดยคณะกรรมการบริษัทฯ
เพื่อปฏิบัติหน้าที่และรับผิดชอบในการดูแลผลการจัดการของบริษัทฯ ให้เป็นไปตามนโยบาย
แผนการดำเนินงานและงบประมาณประจำปี
อีกทั้งอนุมัติเกี่ยวกับการเงินและทรัพย์สินของบริษัทฯในขอบเขต ที่คณะกรรมการกำหนดไว้

รายชื่อคณะกรรมการบริหารของบริษัทฯ

1. นายณรงค์ จุลชาต ประธานกรรมการบริหาร

2. เรือตรีพยุง บุญศิริ กรรมการบริหาร

3. นายชัยธวัช สาระคุณ กรรมการบริหาร

4. นายภิมุข สิมะโรจน์ กรรมการบริหาร

5. นายนพดล อัตวาวุฒิชัย กรรมการบริหารและเลขานุการคณะ

กรรมการบริหาร

9.1.3 คณะกรรมการตรวจสอบ

  คณะกรรมการตรวจสอบได้รับการแต่งตั้งโดยคณะกรรมการบริษัทฯ
  ให้เป็นองค์กรอิสระที่จะให้การสนับสนุนและปฏิบัติการในนามของคณะกรรมการบริษัทฯ
  เพื่อสอบทานข้อมูลทางการเงินที่เสนอแก่ผู้ถือหุ้นและผู้เกี่ยวข้องอื่น
  สอบทานระบบการควบคุมภายในที่ฝ่ายจัดการกำหนดให้มีขึ้น สอบทานกระบวนการตรวจสอบภายใน
  และการติดต่อกับผู้สอบบัญชีของบริษัทฯ

รายชื่อคณะกรรมการตรวจสอบของบริษัทฯ

1. นายสิทธิพันธ ศรีเพ็ญ ประธานกรรมการตรวจสอบ

2. คุณหญิงเสริมศรี บุนนาค กรรมการตรวจสอบ

3. นายโยธิน อารี กรรมการตรวจสอบ

4. นางพวงเพ็ชร์ ทวีชัยวัฒน์ เลขานุการคณะกรรมการตรวจสอบ

9.1.4 ผู้บริหารของบริษัทฯ

  ผู้บริหารของบริษัทฯ หมายถึงพนักงานระดับกรรมการผู้จัดการใหญ่ รองกรรมการผู้จัดการใหญ่
  ผู้ช่วยกรรมการผู้จัดการใหญ่ที่ได้รับการแต่งตั้งโดยคณะกรรมการให้มีอำนาจ หน้าที่
  และความรับผิดชอบในการควบคุม บริหารงานทุกด้านให้เป็นไปตามนโยบายของบริษัทฯ
  และหมายรวมถึงพนักงานระดับ
  ผู้อำนวยการฝ่ายที่ได้รับการแต่งตั้งจากคณะกรรมการบริหารให้กำกับ ดูแลการปฏิบัติงานด้านต่างๆ
  ตามที่ได้รับมอบหมายให้ดำเนินไปด้วยดี

รายชื่อคณะผู้บริหารของบริษัทฯ

1. นายนพดล อัตวาวุฒิชัย กรรมการผู้จัดการใหญ่

2. นายชัยฤทธิ์ สิมะโรจน์ รองกรรมการผู้จัดการใหญ่สายงานปฏิบัติการ

รักษาการผู้อำนวยการอาวุโสฝ่ายการตลาดขายปลีก

และรักษาการผู้อำนวยการฝ่ายคลังน้ำมัน

3. นางพวงเพ็ชร์ ทวีชัยวัฒน์ รองกรรมการผู้จัดการใหญ่สายงานบริหาร

รักษาการผู้อำนวยการสำนักตรวจสอบภายใน และ รักษาการผู้อำนวยการฝ่ายจัดหาน้ำมัน

4. นายศิริศักดิ์ พจนารถ ผู้อำนวยการฝ่ายการตลาดขายส่ง

5. นายพงศธร ฉัตรนะรัชต์ ผู้อำนวยการฝ่ายการเงิน

6. นายพรชัย วิระวงษ์นุสร ผู้อำนวยการฝ่ายวิศวกรรม

7 .นายพรเลิศ ฉายาลักษณ์ ผู้อำนวยการฝ่ายบัญชี

8.นายพิเชษฐ์ เลิศธรรมศักดิ์ ผู้อำนวยการสำนักกฎหมาย

9. นางปิยะลักษณ์ สิมะแสงยาภรณ์ ผู้อำนวยการฝ่ายบริหารและเลขานุการคณะกรรมการ

รายชื่อกรรมการผู้มีอำนาจลงนามผูกพันบริษัทฯ

1. นายมงคล สิมะโรจน์

2. นายณรงค์ จุลชาต

3. นายชัยธวัช สาระคุณ

4. นายเจียม สุคัมภีรานนท์

5. เรือตรีพยุง บุญศิริ

6. นายธวัชชัย สิมะโรจน์

7. นายนพดล อัตวาวุฒิชัย

8. นายภิมุข สิมะโรจน์

  9.2 การสรรหากรรมการและผู้บริหาร

  ข้อบังคับของบริษัทฯ ได้กำหนดวิธีการเลือกตั้งคณะกรรมการบริษัทฯ
  และคุณสมบัติของคณะกรรมการบริษัทฯ ไว้ในหมวดที่ 3 ซึ่งมีหลักสำคัญดังนี้

  “ข้อ 14. ให้บริษัทมีคณะกรรมการของบริษัทไม่น้อยกว่า 5 คน และไม่เกิน 15 คน
  และกรรมการไม่น้อยกว่ากึ่งหนึ่งของจำนวนกรรมการทั้งหมด
  ต้องเป็นสัญชาติไทยและมีถิ่นฐานอยู่ในราชอาณาจักรไทย

  ข้อ 15. กรรมการต้องเป็นบุคคลธรรมดา โดยจะเป็นผู้ถือหุ้นของบริษัทหรือไม่ก็ได้
  และต้องมีคุณสมบัติตามมาตรา 68 แห่งพระราชบัญญัติบริษัทมหาชนจำกัด พ.ศ. 2535

  กรรมการของบริษัทมีสิทธิได้รับค่าตอบแทนในการปฏิบัติหน้าที่ ดังเช่น เงินเดือน เบี้ยประชุม
  เบี้ยเลี้ยง ค่าพาหนะ และโบนัส ตลอดจนสวัสดิการต่างๆ ตามระเบียบของบริษัท

ข้อ 16. ให้ที่ประชุมผู้ถือหุ้น เลือกตั้งกรรมการตามหลักเกณฑ์และวิธีการดังต่อไปนี้

1. ผู้ถือหุ้นคนหนึ่งมีคะแนนเสียงเท่ากับหนึ่งเสียงต่อหนึ่งหุ้น

  2. ผู้ถือหุ้นแต่ละคนจะต้องให้คะแนนเสียงที่มีอยู่ทั้งหมดตาม (1)
  เลือกตั้งบุคคลคนเดียวหรือหลายคน เป็นกรรมการก็ได้
  แต่จะแบ่งคะแนนเสียงบางเสียงบางส่วนให้แก่ผู้ใดไม่ได้

  3. บุคคลซึ่งได้รับคะแนนเสียงสูงสุดตามลำดับลงมา
  เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมา
  มีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

  ข้อ 17. ในการประชุมสามัญประจำปีทุกครั้ง ให้กรรมการออกจากตำแหน่งจำนวน 1 ใน 3
  เป็นอัตรา ถ้าจำนวนกรรมการที่จะแบ่งออกให้ตรงเป็นสามส่วนไม่ได้
  ก็ให้ออกโดยจำนวนใกล้ที่สุดกับส่วน 1 ใน 3

  กรรมการที่จะต้องออกจากตำแหน่งในปีแรกและปีที่สองภายหลังจากจดทะเบียนบริษัทนั้น
  ให้จับฉลากกันว่าผู้ใดจะออก ส่วนปีหลังๆต่อไปให้กรรมการคนที่อยู่ในตำแหน่งนานที่สุดนั้น
  เป็นผู้ออกจากตำแหน่ง กรรมการซึ่งพ้นตำแหน่งตามวรรคหนึ่ง อาจได้รับเลือกตั้งใหม่ได้

  ข้อ 20. ในกรณีที่กรรมการว่างลงเพราะเหตุอื่น นอกจากถึงคราวออกตามวาระ
  ให้คณะกรรมการเลือกบุคคลซึ่งมีคุณสมบัติและไม่มีข้อห้าม ตามมาตรา 68
  แห่งพระราชบัญญัติบริษัทมหาชนจำกัด พ.ศ. 2535
  เข้าเป็นกรรมการแทนในการประชุมกรรมการคราวถัดไป
  เว้นแต่วาระของกรรมการจะเหลือน้อยกว่าสองเดือน
  บุคคลที่เข้าเป็นกรรมการแทนกรรมการดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน

  มติของกรรมการตามวรรคหนึ่ง ต้องประกอบด้วยคะแนนเสียงไม่น้อยกว่าสามในสี่
  ของจำนวนกรรมการที่ยังเหลืออยู่

  ข้อ 21. ที่ประชุมผู้ถือหุ้น
  อาจลงมติให้กรรมการคนใดคนหนึ่งออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุมและมีสิทธิออกเสียง
  และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้น
  ที่มาประชุมและมีสิทธิออกเสียง

  ข้อ 23. จำนวนหรือชื่อกรรมการซึ่งมีอำนาจลงลายมือชื่อผูกพันบริษัทนั้น ให้กรรมการสองคนลง
  ลายมือชื่อร่วมกันและประทับตราสำคัญของบริษัท
  และให้คณะกรรมการมีอำนาจกำหนดชื่อกรรมการผู้มีอำนาจลงนามผูกพันบริษัท
  จากจำนวนกรรมการทั้งหมด พร้อมประทับตราสำคัญของบริษัทได้ ”

9.3 ค่าตอบแทนผู้บริหาร

9.3.1 ค่าตอบแทนที่เป็นตัวเงิน

  ในปี 2543 ค่าตอบแทนของกรรมการและที่ปรึกษาจำนวนรวม 14 คน เป็นเงิน 1,130,000
  บาท โดยเป็นค่าตอบแทนในรูปค่าเบี้ยประชุม สำหรับค่าตอบแทนของกรรมการบริหารและ
  ผู้บริหารจำนวนรวม 14 คน เป็นเงินเดือนรวมทั้งสิ้น 8,875,800 บาท

  9.3.2 ค่าตอบแทนอื่น

ในปี 2543 บริษัทฯ ได้ให้ค่าตอบแทนอื่นในรูปเงินสมทบในกองทุนสำรองเลี้ยงชีพจำนวนเงิน
363,216 บาท สำหรับกรรมการบริหารและผู้บริหารที่เป็นสมาชิกกองทุนสำรองเลี้ยงชีพจำนวน 12
คน

ณ วันที่ 31 ธันวาคม 2543 ผู้บริหารของบริษัทฯมีจำนวนหุ้นในบริษัทฯ เปรียบเทียบกับจำนวนหุ้น ณ
วันที่ 31 ธันวาคม 2542 ดังนี้

  --------------------- ---------------------------------------- ------------- -------------
  ชื่อ-สกุล                ตำแหน่ง                                   จำนวนหุ้นที่ถือ    จำนวนหุ้นที่ถือ

                                                                 ณ 31 ธันวาคม   ณ 31 ธันวาคม
                                                                 2543          2542

  1. นายมงคล สิมะโรจน์    ประธานกรรมการ                            16,281,832    17,281,832

  2. พ.ต.อ.(พิเศษ)อำพล   ที่ปรึกษา                                   850,049       850,049
  สุนทรเวช                                                                      

  3. นายณรงค์ จุลชาต      กรรมการ                                  -             722,600

  4. นายชัยธวัช สาระคุณ    กรรมการ                                  -             -

  5. เรือตรีพยุง บุญศิริ      กรรมการ                                  50,000        50,000

  6. พ.ต.อ.นพ.ทรงชัย     กรรมการ                                  149,266       149,266
  สิมะโรจน์                                                                      

  7. คุณหญิงเสริมศรี บุนนาค  กรรมการ                                  700           827,000

  8. นายธวัชชัย สิมะโรจน์   กรรมการ                                  63,908        43,908

  9. นายสมเกียรติ อภิรูปากร กรรมการ                                  884,200       884,200

  10. นายเจียม สุคัมภีรานนท์ กรรมการ                                  52            529,952

  11. นายภิมุข สิมะโรจน์    กรรมการ                                  -             -

  12. นายสิทธิพันธ ศรีเพ็ญ   กรรมการอิสระ                              3,000         3,000

  13. นายโยธิน อารี       กรรมการอิสระ                              -             -

  14. นายนพดล อัตวาวุฒิชัย  กรรมการผู้จัดการใหญ่                         370           370

  15. นายชัยฤทธิ์ สิมะโรจน์  รองกรรมการผู้จัดการใหญ่สายงานปฏิบัติการ         61,600        68,100
                        รักษาการผู้อำนวยการอาวุโสฝ่ายการตลาดขายปลีก                  
                        และ รักษาการผู้อำนวยการฝ่ายคลังน้ำมัน                         

  16. นางพวงเพ็ชร์        รองกรรมการผู้จัดการใหญ่สายงานบริหาร           24,352        24,352
  ทวีชัยวัฒน์               รักษาการผู้อำนวยการสำนักตรวจสอบภายใน                       
                        และรักษาการผู้อำนวยการฝ่ายจัดหาน้ำมัน                         

  17. นายศิริศักดิ์ พจนารถ   ผู้อำนวยการฝ่ายการตลาดขายส่ง                 100,141       54,141

  18. นายพงศธร ฉัตรนะรัชต์ ผู้อำนวยการฝ่ายการเงิน                       -             -

  19. นายพรชัย วิระวงษ์นุสร ผู้อำนวยการฝ่ายวิศวกรรม                      -             -

  20. นายพรเลิศ ฉายาลักษณ์ ผู้อำนวยการฝ่ายบัญชี                          -             -

  21. นายพิเชษฐ์          ผู้อำนวยการสำนักกฎหมาย                      -             -
  เลิศธรรมศักดิ์                                                                   

  22. นางปิยะลักษณ์        ผู้อำนวยการฝ่ายบริหารและเลขานุการคณะกรรมการ   -             -
  สิมะแสงยาภรณ์                                                                  

                                                                               
  --------------------- ---------------------------------------- ------------- -------------

9.4. การกำกับดูแลกิจการ

  คณะกรรมการบริษัทฯ
  ได้มีการปฏิบัติตามข้อพึงปฏิบัติที่ดีสำหรับกรรมการบริษัทจดทะเบียนที่เป็นไปตามแนวทางของตลาดหลักทรัพย์แห่งประเทศไทย
  โดยมีการแต่งตั้งคณะกรรมการตรวจสอบ คณะกรรมการบริหาร
  เพื่อช่วยคณะกรรมการในการกำกับดูแลกิจการทั้งด้านนโยบายและการปฏิบัติงาน
  รวมทั้งการให้ความเห็นในด้านต่างๆ
  ทั้งนี้คณะกรรมการทั้งสองคณะมีความเป็นอิสระในการทำงานจากฝ่ายจัดการ

  คณะกรรมการตรวจสอบโดยนายสิทธิพันธ ศรีเพ็ญ
  ประธานคณะกรรมการตรวจสอบได้รายงานไว้ในรายงานของคณะกรรมการตรวจสอบลงวันที่ 21
  มีนาคม 2544 ดังนี้ *

  “ ในรอบปีการเงิน 2543 และต้นปี 2544
  คณะกรรมการตรวจสอบได้จัดให้มีการประชุมเพื่อพิจารณางบการเงินประจำปี 2543 ในไตรมาสที่
  1 ถึงไตรมาสที่ 4 ที่ผ่านการสอบทานและตรวจสอบจากผู้สอบบัญชีภายนอกบริษัทฯ จำนวนรวม 4
  ครั้ง และได้ร่วมประชุมกับผู้สอบบัญชีภายนอก 1 ครั้ง
  เพื่อหารือและแลกเปลี่ยนข้อคิดเห็นถึงขอบเขตความรับผิดชอบและปัญหาที่พบในการตรวจสอบงบการเงินดังกล่าวของบริษัทฯ
  ด้วย

  คณะกรรมการตรวจสอบได้พิจารณางบการเงินของบริษัทฯ ประจำปี 2543 สิ้นสุด ณ วันที่ 31
  ธันวาคม 2543 ซึ่งผ่านการตรวจสอบโดยผู้สอบบัญชีภายนอกบริษัทฯ แล้ว
  มีมติเห็นชอบนำเสนอคณะกรรมการของบริษัทฯ และที่ประชุมผู้ถือหุ้นตามลำดับต่อไป

  ในการพิจารณางบการเงินดังกล่าวของบริษัทฯ
  คณะกรรมการตรวจสอบมีข้อสังเกตและความเห็นดังนี้

1.  ในรายงานของคณะกรรมการตรวจสอบที่เสนอต่อผู้ถือหุ้นสำหรับงบการเงินประจำปี 2542
    คณะกรรมการตรวจสอบได้เคยตั้งข้อสังเกตเกี่ยวกับผลการขาดทุนของบริษัทฯ
    สำหรับงบการเงินในปี 2543 ก็ยังปรากฎผลขาดทุนอยู่ ในเรื่องนี้ได้รับทราบจากฝ่ายจัดการว่า
    แม้ว่าฝ่ายจัดการจะได้พยายามแก้ไขผลการดำเนินงานในส่วนที่บริษัทฯ
    สามารถควบคุมได้ให้ดีขึ้นก็ตาม แต่เนื่องจากภาวะความ
    ผันผวนของราคาน้ำมันในตลาดโลกประกอบกับการตรึงราคาน้ำมันของผู้ค้าน้ำมันรายใหญ่ในประเทศ
    เพื่อมิให้ผู้บริโภคต้องรับภาระมากจนเกินไปจากการที่ราคาน้ำมันในตลาดโลกเพิ่มสูงขึ้น
    เป็นผลให้บริษัทฯ ต้องรับภาระแทนผู้บริโภคเมื่อต้นทุนน้ำมันสูงขึ้น ซึ่งทำให้บริษัทฯ
    ยังประสบภาวะขาดทุนจากการดำเนินการอยู่

2.  สำหรับหนี้สินกับสถาบันการเงินในประเทศ ยังคงเป็นภาระของบริษัทฯ
    ที่จำเป็นต้องดำเนินการแก้ไขต่อไป โดยเฉพาะขณะนี้ที่บริษัทฯ
    ยังมีผลการดำเนินการขาดทุนต่อเนื่องอยู่

3.  สำหรับระบบการควบคุมภายใน คณะกรรมการตรวจสอบมีความเห็นว่าบริษัทฯ
    มีระบบการควบคุมภายในที่เพียงพอตามสมควรเช่นเดียวกับที่ได้รายงานในปีที่ผ่านมา
    และในการประชุมร่วมกับ ผู้สอบบัญชีภายนอกของบริษัทฯ
    ก็ได้รับการชี้แจงว่าไม่พบข้อบกพร่องที่เป็นสาระสำคัญในระบบการควบคุมภายในที่อาจกระทบต่อฐานะของบริษัทฯ
    โดยรวม แต่ในเรื่องการตรวจสอบภายใน คณะกรรมการตรวจสอบยังมีความเห็นว่าบริษัทฯ
    ควรจัดหน่วยงานและจัดสรรบุคลากรให้เหมาะสมเพื่อให้การปฏิบัติงานมีประสิทธิภาพยิ่งขึ้นต่อไป

  คณะกรรมการตรวจสอบเห็นสมควรเสนอคณะกรรมการบริษัทฯ
  และผู้ถือหุ้นให้พิจารณาแต่งตั้งให้นางเกษรี ณรงค์เดช ผู้สอบบัญชีรับอนุญาต ทะเบียนเลขที่ 76
  แห่งสำนักงาน เอ.เอ็ม.ที. แอสโซซิเอท ซึ่งเป็นผู้สอบบัญชีของบริษัทฯ เป็นผู้สอบบัญชีสำหรับปี
  2544 ต่อไปอีก โดยกำหนดค่าตอบแทนให้ในอัตราเดียวกับปี 2543 คือ 490,000 บาท ”

  * หมายเหตุ สำเนาบันทึกรายงานของคณะกรรมการตรวจสอบ อยู่ในเอกสารแนบ 3

9.5. การดูแลเรื่องการใช้ข้อมูลภายใน

  บริษัทฯ มีนโยบายในเรื่องการดูแลการใช้ข้อมูลภายใน เพื่อมิให้มีการนำข้อมูลภายในของบริษัทฯ
  ไปใช้เพื่อประโยชน์ส่วนตน โดยมีการกำหนดโทษสูงสุด คือการให้ออกจากการเป็นพนักงาน
  ซึ่งไม่นับรวมการกล่าวโทษในคดีความแพ่งหรืออาญา(ถ้ามี) นอกจากนี้ผู้บริหารของบริษัทฯ
  ทุกท่านยังต้องรายงานการซื้อขายหลักทรัพย์ให้บริษัทฯ ทราบทุกครั้งที่มีการซื้อขาย

9.6. บุคลากร

ในปี 2543 บริษัทฯ มีพนักงานจำนวน 688 คน เป็นพนักงานประจำสำนักงานใหญ่และคลังน้ำมันรวม
134 คน และเป็นพนักงานประจำสถานีบริการน้ำมัน 84 แห่ง จำนวน 554 คน บริษัทฯ
ให้ผลตอบแทนแก่พนักงานในรูปเงินเดือน 54.36 ล้านบาท และเงินสมทบในกองทุนสำรองเลี้ยงชีพ
1,147,512 บาทสำหรับพนักงานที่เป็นสมาชิกกองทุนสำรองเลี้ยงชีพ 209 คน

ในระยะเวลา 3 ปีที่ผ่านมา บริษัทฯ
ได้ปรับขนาดขององค์กรให้เหมาะสมกับภาวะการตลาดที่ลดน้อยลง
อันเนื่องมาจากภาวะวิกฤตทางเศรษฐกิจที่ส่งผลกระทบต่อการดำเนินธุรกิจของบริษัทฯด้วยการไม่รับพนักงานใหม่เข้ามาทดแทนตำแหน่งที่ว่างลง